Paul Weber
De Paul Weber (Pol, Pöt), gebuer den 3. Oktober 1898 an der Stad Lëtzebuerg, an och do gestuerwen den 22. Dezember 1976, war e lëtzebuergeschen Ekonomist, Jurist, Schrëftsteller an Historiker.

Während dem Zweete Weltkrich war en ongeféier zwee Joer am KZ Dachau internéiert (1943-1945).

Hie war virum Carlo Hemmer Direkter vun der Chambre de commerce an eng Zäit Chargé de cours op der ULB, wou e Virliesungen iwwer de lëtzebuergeschen Droit ginn huet.

De 7. August 1961 gouf hien als Member vum Staatsrot nominéiert an ass dat bliwwe bis hien den 2. Oktober 1973 d'Alterslimit erreecht huet.

Vun 1928 bis 1929 war hie President vun der Conférence du jeune barreau de Luxembourg.

Nom Zweete Weltkrich gouf e Consul honoraire vu Japan zu Lëtzebuerg.

Vun 1964 bis 1976 war hie President vum Verwaltungsrot vun der Bourse vu Lëtzebuerg.

Hien ass besonnesch bekannt fir seng historesch Publikatiounen. Nieft senge Reesreportagen, déi am Luxemburger Wort publizéiert goufen, huet de Paul Weber, deen eng remarkabel Sammlung vun asiatescher Konscht zesummegedroen hat, och e Buch iwwer Japan geschriwwen.

Bibliographie (Auswiel) 
 Weber, Paul, 1939. Geschichte des Luxemburger Landes. Victor Bück, Luxemburg. [3., erweidert a verbessert Ausgab, 1948; 342 S.]
 Weber, Paul, 1946. Geschichte Luxemburgs im Zweiten Weltkrieg. Victor Bück, Luxemburg. [(2., erweidert Oplo: 1948; 159 S.]
 Weber, Paul, 1950. Histoire de l'économie luxembourgeoise. Victor Bück, Luxemburg. 432 S. [Erausgi bei Geleeënheet vum honnerste Grënnungsdag vun der Chambre de Commerce].
 Weber, Paul, 1956. Kleine Weltreise über Japan. 135 S. Verlagsanstalt Hermann Klemm, Freiburg i. Breisgau.
 Weber, Paul, 1961. Histoire du Grand-Duché de Luxembourg. 4., akt. an erweidert Ausgab, 132 S. Office de Publicité, S.A., Bruxelles.

Gielchen 
 Officier vum Ordre de la couronne de chêne (Promotioun 1956)

Literatur 
 Mannes, Gast, 2007. Weber, Paul. S. 646-647 in: 

Lëtzebuergesch Ekonomisten
Lëtzebuergesch Juristen
Lëtzebuergesch Historiker
Lëtzebuergesch Auteuren
Membere vum Staatsrot zu Lëtzebuerg
Officier de l'ordre de la couronne de chêne
Grosses Bundesverdienstkreuz
Gebuer 1898
Gestuerwen 1976
Nazi-Affer